Volgens dié resep van mev. R. van der Zwaard van Bethlehem maak 'n mens die stroop en deeg die vorige aand en doen die vleg- en bakwerk die volgende dag.
Lewer sowat 60 – 72 koeksisters
1.75 kg (8 x 250 ml) suiker
20 ml gouestroop
1 ml wynsteensuur
550 g (4 x 250 ml ongesifte) koekmeelblom
1. Verhit die suiker, water en stroop tot kookpunt en roer, sodat die suiker smelt voor die stroop kookpunt bereik.
2. Kook die stroop 8 minute lank, haal van die stoof af, roer die kremetart, wynsteensuur en sout by en laat afkoel. Plaas in die yskas.
3. Sif die koekmeelblom, bakpoeier en sout saam. Vryf die botter of margarien in die droë bestanddele in tot goed gemeng. Klits die melk en eier saam, voeg by die meelmengsel en maak aan tot 'n sagte, rolbare deeg (dit moet soos skondeeg wees). Bedek en hou oornag in die yskas.
4. Rol die deeg dun uit op 'n meelbestrooide oppervlak en sny in stroke van sowat 1 cm. Sny die stroke in lengtes van nagenoeg 10 cm en vleg. Plaas dit op 'n skinkbord en bedek met 'n klam doek.
5. Bak die koeksisters tot mooi bruin in diep, warm olie. (Bak eers die eenkant tot bruin en dan die ander kant. As die olie te warm is, lyk die koeksisters reg aan die buitekant, maar is binne-in nog rou.) Doop hulle vinnig, terwyl hulle nog warm is, in die yskoue stroop. (Gooi die stroop in twee bakke, hou een in die yskas en plaas die ander – waarmee gewerk word – in 'n skottel of bak yswater.)